สวัสดีค่ะ มีอาการคล้ายต่อมบาร์โทลิน มีน้ำไหลใสๆไหลออกมาเต็ม กกน 3 วัน วันนี้เริ่มมีคราบเป็นสีเหลืองติดที่ กกน และเวลาปัสสาวะจะรู้สึกแสบมาก เวลานอนจะขยับตัวไม่ค่อยได้ เวลาลุกจะยิ่งปวด ถ้าไม่ไปพบแพทย์สามรถทานยารักษาเองได้มั้ยคะ หรือมันจะหายไปเองมั้ย แล้วถ้าไปพบแพทย์ต้องเสียค่าใช้จ่ายโดยประมาณเท่าไหรคะ
สวัสดีค่ะ maeww,ต่อมบาร์โธลิน (Bartholin's gland) เป็นต่อมขนาดเล็กที่อยู่ตรงแคมทั้ง 2 ข้าง มีมีหน้าที่ผลิตเมือก เพื่อช่วยในการหล่อลื่นขณะมีเพศสัมพันธ์ โดยจะมีท่อมาเปิดออกที่บริเวณใกล้ปากช่องคลอด หากท่อของต่อมมีการอุดตัน จะทำให้เมือกที่สร้างจากต่อมสะสมอยู่ในต่อมมากขึ้นเรื่อยๆ จนกลายเป็นก้อนถุงน้ำได้ ซึ่งจะทำให้คลำได้เป็นก้อนตรงบริเวณแคมติดกับปากช่องคลอด แต่ไม่ได้ทำให้มีน้ำอะไรไหลออกมา โดยปกติถุงน้ำนี้จะไม่ทำให้เจ็บ แต่หากถุงน้ำของต่อมบาร์โธลินนี้เกิดการอักเสบติดเชื้อ ก็จะทำให้มีอาการเจ็บและปวด และอาจกลายเป็นก้อนฝีหนองได้ดังนั้น หากอาการที่เป็นอยู่ คือการมีน้ำไหลจากช่องคลอด ปัสสาวะแล้วแสบ ปวดบริเวณอวัยวะเพศ ไม่น่าจะเกิดจากการมีต่อมบาร์โธลินอักเสบ แต่อาจเกิดจากการติดเชื้อต่างๆบริเวณช่องคลอด เช่น เริม หนองในแท้ หนองในเทียม เป็นต้น หรือมีมดลูกอักเสบ เป็นต้น ดังนั้น แนะนำควรไปพบสูติ-นรีแพทย์เพื่อหาสาเหตุ และจะได้รับการรักษาที่ตรงกับโรคค่ะ ไม่แนะนำให้ซื้อยารักษาเอง เพราะนอกจากอาจจะไม่หายแล้ว ก็จะทำให้ได้รับผลข้างเคียงโดยไม่จำเป็น และหากโรคไม่หายสนิท ก็อาจกลับมาเป็นอีก และอาการอาจรุนแรงกว่าเดิมก็ได้ค่ะสำหรับค่าใช้จ่ายในการรรักษา จะขึ้นอยู่กับแต่ละสถานพยาบาลค่ะ สามารถสอบถามยังสถายพยาบาลที่จะไปรักษาได้เลยค่ะ หรือหากจะใช้สิทธิตามที่มีอยู่ เช่น ประกันสังคม ประกันสุขภาพ (30 บาทรักษาทุกโรค) ก็ให้ไปยังโรงพยาบาลที่ได้ขึ้นสิทธิไว้ ก็จะไม่ต้องเสียค่าใช้จ่ายใดๆ ค่ะ